ming030890/wiki-yue-high-quality huggingface dataset:
凶靈

《凶靈》（Carrie）係一部1976年嘅美國超自然恐怖電影，由白賴仁狄龐馬執導，改編史提芬京嘅1974年英文同名小說《Carrie（中文：魔女嘉莉）》。主演係Sissy Spacek、Piper Laurie。
凸務之王決戰金大支

《凸務之王決戰金大支》（粵拼：dat6 mou6 zi1 wong4 kyut3 zin3 gam1 daai6 zi1，英文：Austin Powers in Goldmember）係套美國嘅電影，喺2002年7月22號上畫。呢套戲嘅主角有碧昂絲、米高堅、米高邁亞斯、史匹堡、湯告魯斯、桂莉芙柏德露、 奇雲史柏西、布蘭妮同尊特拉華達。片長94 分鐘，票房有296,700,000 美金。
凶櫃

《凶櫃》（클로젯）係套大韓民國嘅恐怖、劇情、推理電影，片長98分鐘，喺2020年2月5號上畫。
凶相

《凶相》係套大韓民國嘅恐怖片電影，片長92分鐘。佢喺2004年6月11號上畫。
凶男寡女

凶男寡女（英文名：Set Up）係王晶編劇及監製嘅2005年恐佈港產片，由鍾少雄執導，鍾麗緹、謝天華、張耀揚、何華超、梁敏儀、路斯明及駱力煒等主演。
凸幾何

凸幾何（英文：convex geometry）係幾何學一門子領域，研究凸集。
凸務之王

《凸務之王》（粵拼：dat6 mou6 zi1 wong4，英文：Austin Powers: The Spy Who Shagged Me）係套美國嘅電影，喺1999年6月8號上畫。呢套戲嘅主角有韋費路、添羅賓斯、活地夏里遜、米高邁亞斯同珍妮花哥麗治。片長95 分鐘，票房有312,016,858 美金。
哈勃太空望遠鏡

哈勃太空望遠鏡（英文：Hubble Space Telescope，簡稱哈勃望遠鏡、HST）係一副太空望遠鏡，1990年射上地球大氣層上面嘅太空軌道，個名係紀念天文學家哈勃。
佢預定係會俾詹士韋伯太空望遠鏡取代嘅。
哈勒渣省

哈勒渣省（阿拉伯文：پــارێـزگای هـه‌ڵـه‌بـجـه‌‎，羅馬拼音：Halabja）係中東國家伊拉克嘅十九個省之一。
哈勃定律

哈勃定律（英文：Hubble's law）係物理宇宙學入面一條定律，由美國天文學家哈勃提出，表明嚟自遙遠星系光線嘅紅移同佢哋嘅距離成正比。
哈勃序列

哈勃序列係由哈勃喺1926年提出嘅星系型態分類。佢將形狀規則嘅星系分成三類，分別係橢圓星系、透鏡狀星系同螺旋星系，第四類係唔規則星系。
哈勒爾州

哈勒爾州係埃塞俄比亞嘅一個州，喺國土東部，首府哈勒爾。
哈勞德·豪布祿

哈勞德·豪布祿（英文：Hal Holbrook，1925年2月17號—），香港媒體跟北話譯荷爾布魯克或賀爾布魯克，係美國電影演員，後生嗰陣表演獨腳戲起家，之後拍過唔少電影，最出名角色係1978年講水門事件嘅《驚天大陰謀》入面做深喉個角色。而佢2007年拍嘅《浪蕩天涯》，令82歲嘅佢獲提名奧斯卡金像獎最佳男配角。
哈勞

哈勞（英文：Harlow）係英國一個鎮，屬於雅息士郡，人口約86,000。
單車館

單車館（英文：Velodrome）係場地單車用到嘅場館，特徵係斜向入面嘅橢圓形車道，由兩條直線連接兩個180度圓形彎道組成。
單車踩爆日本

《單車踩爆日本》（英文：Japan Bike Tour Let’s Go Cycling）係香港MakerVille製作嘅遊埠節目，由陳安立同蘇皓兒‎主持，2023年1月14號到4月1號逢禮拜六20:00－20:30喺香港電視娛樂ViuTV播出。節目主持會踩住單車遊日本和歌山同鳥取。
單車遊埠

單車遊埠（粵拼：daan1 ce1 jau4 fau6，Bicycle touring）係指以踩單車作為主要代步方式嘅遊埠，係近年嚟興起嘅一種運動形遊埠。
單車鋪

單車舖係賣單車、單車零件、配件嘅鋪頭。好多時會有修理單車嘅服務，好似車軚打氣，補軚。
放假嘅時間，好多細路仔，後生仔，去單車鋪租單車玩，成日都係幾十蚊。
單車鏈

單車鏈（bicycle chain）係單車嘅一部份，負責將功率由腳踏傳送去個車轆嗰度。
單轆平衡車

係一種用電池驅動、前後平衡能力嘅個人機動傳輸設備，睇落係似傳統嘅人力單轆車咁樣。佢細分成兩種：有座位同埋冇座位。

早期實驗
最早嘅帶電單轆車喺1869年由理察·C·海明負責整出嚟，嗰時凈整咗個靠手嚟控制嘅版，而踏板控制功能直到1885年先至加。雖然喺1930年代，已經有好多唔同品種嘅電動單轆車，但凈喺非商業範圍用。直到1964年，查理斯·F·泰勒（英文：Charles F. Taylor）整咗部帶有個人駕駛功能嘅單轆車，重申請埋專利。但嗰時產品重喺實驗階段，一直重未商業化，直到1989年搞掂佢嘅測試實驗為止。

正式商業化
2003年，總部喺加拿大嘅Bombardier公司宣佈咗佢發佈嘅機動車產品——Embrio，令單轆車正式踏入商業化。重喺2004年由加拿大電腦家——特利弗·布萊威爾根據電動平衡車嘅原理整咗單轆車出嚟。而第一個商業化嘅單轆車產品喺2008年由美國嘅Focus Designs發佈。不過佢啲特色雖然係電動化產品，但同舊時嘅單轆車一樣，都係多咗個座墊同座柄。
2011年2月，美籍華人科學家——陳星（英文：Shane Chen）設計兼發佈咗單轆車嘅新產品，特色係少咗個座墊同座柄。陳星設計嘅產品出街一個月之後俾Simeray兄弟發佈咗佢嘅授權協議，隨後單轆車喺好多地方流行。

原理
喺動態穩定嘅基本原理上，用內置傳感器嚟判斷家陣嘅車身狀態，通過控制器快速計到啱嘅指令嚟驅動電機運動而達到平衡效果。成部嘢主要靠對腳嚟控制向前定向後行、轉彎啲嘢。內部機械裝置主要用加速規同陀螺儀控制為主。
技術夠好嘅人，可以連車跳起，例如車路跳上去行人徑。
單車運動

單車運動（Cycling），係指各類用單車玩嘅運動，一般玩法係好似賽車噉鬥快。
單車鎖

單車鎖（Bicycle lock）係單車嘅保安裝置，將單車綁住固定物件鎖實，防止佢畀人偷走。

輪鎖
輪鎖又叫做O形鎖或者環形鎖。呢種鎖嘅安全性比較差。佢安裝喺車架上，將鋼製嘅閂插在後輪嘅輻條之間嚟防止車輪轉動。閂係直條者環狀嘅，喺鎖罩裏面伸出。呢種鎖喺斯堪的納維亞、荷蘭、中華人民共和國、印度同日本呢啲地方成日見到。
O形鎖可以防止車俾人偷走，但係唔可以將部車栓定喺固定物上面。如果只係短時間放低，對臨時起意嘅偷竊係有效嘅。喺荷蘭，住宅區、返工嘅地方同火車站嘅存車處成日用呢種方法嚟保管架車。
仲有，O形鎖亦都便捷咁保護咗後輪：只要上鎖，就同時保護咗車架同後輪。
單車頭盔

單車頭盔係種頭盔，專畀踩單車嘅人用，護住個頭，萬一有交通意外都可以減低重傷同死嘅機會。
單車遊學團

《單車遊學團》（英文：I Go To School By Bike）係香港電視廣播有限公司製作嘅真人騷節目，由藝人麥明詩、潘梓鋒聯同隊友王德志、龔朗賢組成「單車遊學團」，由香港出發踩單車去柬埔寨，跨越中國、越南、老撾、泰國、柬埔寨五個國，歷時28日。節目由2019年6月9號到7月14號逢禮拜日晚23:00－23:30喺翡翠台播。

節目調動
2019年6月23號：由於播《hana菊梓喬的秘密花園》，所以停播一集。
卓銘浩

卓銘浩（Michael Cheuk Ming Ho，2002年5月18號—）係香港男泳手，中學讀過拔萃男書院，擅長游自由式。
2021年，佢喺香港長池分齡游泳錦標賽男子200米自由泳游出1分47秒61，刷新自己喺4月嘅香港紀錄（1分47秒97），不過同奧運A標仲差0.59秒，唔可以直接入圍東奧。
協同和機器廠

協同和後嚟改行做機械維修，重喺拍賣行買咗舊機器嚟翻新再賣出。民國四年（1915年）開始整柴油機，時隔一年又成功模仿英式70馬力船用二衝程柴油機。喺嗰時，中國大陸其它地方聞所未聞。跟住第二年，航商梁墨緣等廿幾間航運公司同米機廠啲波士一齊加入協同和股份，從而股東多到百幾人。由於佢有咁多錢，所以生產規模好快擴大咗，用咗廿八完大洋買咗新式錘床、車床、試驗台等設備，重起埋木樣間等工場。同年重成功整咗100馬力柴油機。第一次世界大戰喺1919年結束後，外國機械工業又開始發展得好快，之前㷫咗無耐嘅協同和嘅生意開始下降，逼住靠維修同幫人客裝機械嚟謀生，重根據航商提意見而修改，令機械完善咗好多。結果工廠工業重新受到關注。佢唔單止出輾米機同內燃機，重整埋榨油機、榨糖機同礦用機械等。
1931年，工廠出咗廿二萬大洋喺香港搞咗分廠，規模同廣州總廠差唔多。1938年日軍入侵廣州期間，大部分技術工人同機械分別搬到同被轉運到香港同海南島一帶，凈得返50部機器響度。1945年日軍投降之後，工廠幾經周折，以陳拔挺為首嘅先至收返工廠，喺解放戰爭前無耐先至有90幾位工人返嚟出內燃機、輾米機同榨油設備。但生產總值重低過1914年。
廣州解放之後，喺私營機械業當中，協同和算規模比較大，設備比較完善同有一定技術含量嘅機械工廠。嗰時整同維修柴油、煤氣發動機、輾谷機同抽水機同仿各式機床都俾人民政府大力支持咗。同時政府幫工廠出咗好多錢同訂咗好多貨。嗰時協同和接到嘅訂貨任務多籮籮，霸咗五分之四嘅生產總額，從而發展同恢復得好快。嚟工廠入面打工啲人去到超過300人。
1954年，工廠實行公私合營；1966年受到文革破四舊浪潮影響而改名做「廣州柴油機廠」，直到2005年全部搬走為止。後嚟工廠被改為創意藝術館，當年9月俾廣州市人民政府列入為市級登記文物，直到2008年12月19號被正式列為文物。而文物名改返舊時用過嘅「協同和機器廠」。
卓音工作室

東北師範大學卓音工作室（耶魯粵語拼音：coek3 jam1 gung1 zok3 sat1，普通話拼音：Zhuó Yīn Gōng Zuò Shì）隸屬東北師範大學學生就業指導服務中心，係由幾十個在讀本科生組成嘅一個非牟利性組織。呢個工作室除咗軟件部之外，其他所有部門都係喺東北師範大學本部校區綜合行政辦公樓，軟件部位於凈月校區。佢嘅目的係喺中華人民共和國之內，立一套高校就業工作資訊支援系統。

史
喺1999年，中國嘅畢業生就業工作嘅資訊化重未開始，中國幾乎冇專門為畢業生服務嘅搵工資訊網站。中國高等院校畢業生搵工資訊停喺一個低效、高開銷，而且用紙作為主要媒介嘅階段。搵工資訊化嘅革命同網絡無形市場嘅觀念重未大範圍建立。東北師範大學學生就業工作嘅決策者感覺到建立一個一流嘅搵工資訊服務系統係保證就業工作保持一流嘅必須條件。卓音工作室就咁樣喺2000年3月25號為咗呢個目的而成立。

「卓音」嘅名
「卓音」（簡體字：卓音，耶魯粵語拼音：zoek3 jam1，普通話拼音：Zhuó Yīn）由英文單詞「Join」根據普通話音譯得嚟，代表 "Job information"（工作資訊）。「卓音」呢兩個字嘅中文意思係「卓越之音」，而英文單詞 "Join" 又蘊含團結之意。卓音成員自稱卓音人 (Joiner) 。
如果將「Join」根據粵語讀音譯成中文，可以寫作「佐然」（耶魯粵語拼音：zo3 jin4），但係呢個名重未得到官方承認。

理念
卓音工作室嘅工作理念係資訊創造競爭力。呢句話寫喺工作室嘅理念墻上面。

部門
卓音工作室由5個部門組成：技術部、系統部、資訊部、策劃部同軟件部。

作品
卓音工作室嘅作品主要有東北高師就業聯盟網、東北師範大學學生就業指導服務中心網站、線上卓音、專題頁面、平面設計作品以及部分援外作品。

東北高師就業聯盟網
東北高師就業聯盟網為中國大陸東北地區28間高等師範院校嘅超過十萬位畢業生提供搵工資訊服務。此網站嘅現役版本為第10版，喺第6版至第8版期間就做東北高師就業協作網，喺第1版至第5版期間叫做東師就業網。

學生就業指導服務中心
東北師範大學學生就業指導服務中心官方網站。

線上卓音
線上卓音（簡化字：卓音在线）係卓音工作室嘅官方網站，現役版本為第7版。

專題頁面
洽談會專題：包含東北高師院校聯合供需洽談會及其邀請函專題等。
就業專題：包含就業相關嘅活動同網站功能宣傳、推廣等專題。
政策專題：包含宣傳國家下發嘅新政策嘅專題。
其他類專題

平面設計
網頁設計：包含投入使用嘅網站頁面設計同參賽網頁設計。
海報設計：包含宣傳同專題海報設計。
PowerPoint 演示文稿、 Flash 影片：包含內部培訓及會議所用演示文稿同內嵌至網頁嘅 Flash 影片。
其他類作品

援外作品
由於卓音工作室係為東北高是就業聯盟嘅就業工作資訊化服務嘅，故所有與此無關嘅作品都被認為係援外作品。
吉林省大學生就業網，重喺開發緊。
長春工程學院就業網
東北師範大學保衛處
東北師範大學數學與統計學院團委
東北師範大學化學實驗中心
東北師範大學經濟學院
協同效應

協同效應又叫加乘性（英文：synergy）、協助作用（英文：synergism）、協助效應、協同作用或加成作用、加乘作用，講緊「一加一大於二」嘅效應。例如商業環境，市場或企業併購或合併，有可能產生互補不足，雙劍合璧嘅協同效應。
卓高煊

卓高煊，臺灣政治人物，省轄市實施地方自治前曾經做過臺南市長。
協同反應

協同反應係化學反應嘅一種，反應期間，鍵嘅斷裂同產生係喺同一時間發生。成個過程好協調咁一步過。反應只有過渡態，冇中間體。

特點
渠只經過一個過渡態，並唔會出自由基等活潑嘅中間體。
渠唔會受到溶劑、催化劑等物質影響。
反應條件一般係加熱或者光照。
渠具有好高嘅立體選擇性。

例子
雙分子親核取代反應：反應一部過，中間有個過渡態。
電環化反應
狄耳士–阿爾德反應：好似下圖咁，鍵經過一個六元環嘅過渡態，喺同一時間斷開同形成。
前嶋洋太

前嶋洋太（1997年8月12號—）係日本足球員，司職中場，效力橫濱FC。
前川涼

前川涼（1978年12月21號—）係日本漫畫家，福岡縣北九州市出世。
前川優子

前川優子 ，係日本嘅一個女藝人同埋配音員。
前川正行

前川正行（1984年6月20號—）係日本足球員，司職中場，效力過京都不死鳥，及愛媛FC。
前山剛久

前山剛久（1991年2月7號—）係日本一個前男演員，2010年出道，2022年因健康理由退出演藝圈。
前山恭平

前山恭平（1987年12月10號—）係日本足球員，司職中場，效力秋田藍閃電。
前川和也

前川和也（1968年3月22號—）係日本足球員，司職守門員，曾經喺1992～1996年間爲日本足球代表隊出場17次。
前川

前川郡（韓文：전천군／前川郡 Jŏnchŏn gun */?）係朝鮮民主主義人民共和國慈江道嘅一個郡。
前川大河

前川大河（1996年6月13號—）係日本足球員，司職中場，效力德島漩渦。
反英雄

唐吉訶德，文學中反英雄嘅例子。
反英雄（粵拼：faan2 jing1 hung4；英文：antihero）係一個有關故仔同角色嘅概念，指一個角色缺乏英雄性格、但係就喺故仔當中做出英雄噉嘅行為。
舉個例說明：華利奧係一個貪錢嘅人—貪錢一般認為係英雄唔應該有嘅特徵；有一日，佢見到一班海盜捉走咗公主，而且班海盜收埋咗好多財寶，於是華利奧就出發，諗住要去搶海盜嘅財寶（唔似英雄嘅動機），到咗最後華利奧成功打低四圍作惡嘅海盜，仲順便拯救埋公主（做出英雄嘅舉動）。
呢啲角色可以係主角。

情節
睇埋：奸角、對立角色同英雄旅程
想像典型嘅英雄旅程式故事：
故事開場：英雄住喺一笪平凡嘅地方；讀者觀眾對佢嘅背景同為人有咗基本嘅了解；冇幾耐，英雄受到某啲形式嘅感召，叫佢出發去冒險—英雄可能自發噉想去冒險，例如英勇嘅希臘神話英雄特修斯聽到雅典受牛頭怪危害，就自動請纓去誅牛頭怪；例如下面嘅講法：
:p 48 場冒險之所以會開始，可能只係失誤... 一個人可能只係悠閒噉散緊步，行行吓遇到一啲引起佢注意、令佢離開大路嘅現象。
拒絕感召：英雄可能唔想去冒險，因為冒險始終可以係一件好危險嘅事；反英雄會缺乏特修斯嗰種捨己為人又勇敢嘅性格，可能覺得冒險冇著數所以唔想去，又或者可能佢性格懦弱驚死，寧願留喺屋企（安全嘅地方）同家人朋友一齊。但無論係點，個故仔梗會有某啲力量誘使或者迫佢去冒險，例如覺得「冒險唔夠著數」嘅英雄可能會突然收到料話冒險有奬金，而一位懦弱型嘅英雄可能會畀第個角色迫佢出發，唔想去都要去。
呢幅畫描繪《奧德修記》當中講到，奧德修斯喺海上漂流返唔到家鄉—英雄好多時寧願留喺屋企唔去冒險，但冇得揀。呢幅畫描繪《奧德修記》當中講到，奧德修斯喺海上漂流返唔到家鄉—英雄好多時寧願留喺屋企唔去冒險，但冇得揀。

例子
著長靴嘅貓有被指係反英雄嘅一個例子。
賽佛勒斯·石內卜
反衛星武器

反衛星武器（anti-satellite weapon，ASAT）係指用嚟為咗軍事目的破壞或者阻礙人造衛星嘅武器－喺好多國家同地區，人造衛星都對通訊嚟講不可或缺，所以反衛星武器理論上能夠造到暫時封鎖敵方通訊等嘅效果。呢種武器到咗廿一世紀初經已成為現實，例如美國海軍就喺 2008 年 2 月 21 號用由一架船上射出嘅導彈破壞自身一個出咗故障嘅間諜衛星。
反襯

反襯係種修辭手法，即係指利用次要事物某個同主要事物相反、相異嘅形象，由反面去襯托主要事物嘅某個特徵。主要事物（本體）同陪襯事物（襯體）有相反嘅特點或者唔同嘅情況，用襯體由反面去突出本體。


反襯嘅作用係通過對比更加鮮明噉表現主題，而且畀人有一種強烈嘅對比感覺。
反複

反複係種修辭手法，即係指重複使用某啲關鍵嘅詞語、短語或者子句。
反複可以突出思想，強調感情，分清層次，加強節奏感。

連續反複
連續反複係指，將一個詞語、短語或者子句，連住擺埋一齊（中間可以隔標點符號）重複多次。連續反複嘅子句同時係疊句。連續反複用法極之簡單，只係需要將想強調嘅詞語或者子句，即刻連住重複一次。

間隔反複
間隔反複係指，將一個詞語、短語或者子句，隔住子句、句子或者段落重複多次。間隔反複可以用一個關鍵字，嚟連繫幾句分開嘅句子，可以係用嚟將某個象徵、信物、主題貫穿全文。間隔反複可能較難令讀者察覺。

例子
「盼望著，盼望著，東風來了，春天的腳步近了。」—— 朱自清《春》
「盼望著，盼望著」係「盼望著」嘅連續反複，同時係疊句。
「春天嚟喇，春天嚟喇，萬物都充滿咗無盡嘅生命力。」
「春天嚟喇，春天嚟喇」係「春天嚟喇」嘅連續反複，同時係疊句。
「沉默呵，沉默呵！不在沉默中爆發，就在沉默中滅亡。」—— 魯迅《記念劉和珍君》
「沉默呵，沉默呵」係「沉默呵」嘅連續反複，同時係疊句。
「沉默」分開出現四次，係「沉默」嘅間隔反複。
反話

反話（粵拼：faan2 waa2；英文：verbal irony），又叫反諷、反詰、反語、倒反，即係表達同字面意思相反嘅意思嘅手法。修辭學上就叫做反諷法或倒反法，係常用嘅修辭或講嘢嘅技巧。反話可以係用本身詞語相反嘅意思嚟表達原意，通常係用褒義詞代替貶義詞，就好似婉曲嘅微辭，不過唔一樣。
反話嘅作用係產生幽默感同諷刺性，有時比正說更加有味道。反語一般係用嚟批判、揭露壞人壞事，喺文章之中可以變得幽默、諷刺嘅表達效果，增強文章嘅感染力。反話可以有諷刺意味但係唔係一定要有嘅。
判斷係咪反話，主要係要睇語氣同語境。

例子
「我那時真是聰明過分，總覺他說話不大漂亮，非自己插嘴不可。」「唉，我現在想想，那時真是太聰明了。」朱自清《背影》
呢度嘅「聰明」係指「蠢」，即係原本「聰明」相反嘅意思。
當你計錯數嘅嗰陣，人哋同你講：「哇——你真係好叻啊——」
呢度你計錯數就梗係唔叻啦，人哋話你叻自然就唔係字面意思，加上語氣咁搞鬼，就可以推斷出人吔講反話，係話你差。
反貪風暴之加密危機

《反貪風暴之加密危機》（Crypto Storm），係2024年上畫嘅港產片，由吳卓羲、馬志威、蘇皓兒、張建聲主演，吳家偉執導。戲名雖然用咗「反貪風暴」，但同林德祿執導嘅《風暴》系列（中國大陸叫《反貪風暴》系列）電影冇關連。

故事大綱
駱一峰係廉政公署嘅總調查主任，根據署長嘅命令成立咗一支特別小組，負責調查某銀行高層利用加密幣造市而涉及嘅貪污案。駱一峰找嚟咗蓋幣嘅交易平台軟體設計師—徐心，希望佢可以善用高科技進入平台進行搜尋。喺進行調查嘅過程中，發現銀行嘅財政已經搞到亂七八糟，而嫌疑人被鎖定係銀行高層何進濤。喺整個調查過程中，被調查者遭到神秘人襲擊，廉署嘅臥底探員更係遭到毆打致昏迷，重傷不堪。就係呢個時候，銀行主席亦遭到綁架。然而，綁匪唔止高調將綁架片段放上網引起公眾關注，仲要求以造市案有關嘅蓋幣作支付工具。由於種種巧合，令駱一峰更加相信造市案背後嘅黑手同綁匪可能係同一個人。商業犯罪因此演變為刑事罪案，廉政公署發誓會全力追捕兇手。

外間迴響
中國作家協會會員何佳霖喺文匯報專欄寫文，讚揚吳家麗同其他男演員嘅表現。
香港影評網站講。鏟。片形容，喺整體節奏上，內容對於片長略為勉強，但整體節奏算係可以。電腦入侵嘅場景亦比起《斷網》同《潛行》實在。男演員表現唔錯，但女演員就只係得蘇皓兒較為做得好。
反質子

反質子（英文：antiproton）係質子嘅反粒子，質量同自旋都同質子一樣，但係電荷同磁距就同質子相反，即係佢嘅電荷同電子一樣。
國會圖書館分類法

國會圖書館分類法（英文：Library of Congress Classification，簡稱 LCC），又叫美國國會圖書館分類法:3、美國國會圖書分類法，係一種19世紀未、20世紀初期間設計，用嚟畀美國國會圖書館自己用嘅圖書分類法。呢個圖書分類法用嘅係英文字母加數字組成嘅分類號:3–4，分類不時更新。
呢種分類法因為設計嚟係畀美國自己用，有關中文文學同中國歷史嘅分類本來好少，1960年代，由於美國東亞圖書館嘅實際需要，陸續增加咗好多相關嘅分類。
國會圖書館

國會圖書館（Library of Congress）係美國嘅國立圖書館，亦係美國國會附屬圖書館，喺華盛頓哥倫比亞特區，1800年開張。
國旗

國旗（粵拼：Gwok3 Kei4）係用嚟代表一個國家嘅旗。旗上面嘅圖案同色有意思嘅，代表住嗰個國家嘅理想、信念、或者可以代表佢一啲嘢、佢哋想講嘅訊息。國旗有好多形狀，大多數係長方形，兼且有佢嘅長闊比例。

歷史
國旗大概喺13世紀出現，世界第一面國旗係丹麥國旗。
國會縱火案

國會縱火案係德國威瑪共和國末年一單重要史事，1933年2月27號德國國會大樓畀人放火，納粹黨話係共產黨、社民黨做嘅，捉咗共產黨、社民黨領袖，唔畀共產黨員、社民黨員參選國會，結果納粹黨攞到最多議席。
國教

國教或官方宗教、官方信仰，係指由國家確立嘅特定宗教。擁有國教嘅國家唔一定係神權國家，唔代表國教受到政府控制。國家或政府喺當代社會中對公民施加國教影響嘅程度差別好大，從沙地阿拉伯、伊朗嘅高度影響，到丹麥、英格蘭、蘇格蘭、挪威、冰島同希臘嘅最低度影響或根本冇影響。

簡介
歷史上，喺實行政教合一嘅國家，國教可以對國家政權嘅政治同政策有好大影響力，有啲國家內嘅人民更被強制成為國教嘅信徒。與此同時，國家政權都可以對國教有好大嘅影響力，有好多宗教嘅教義喺政治需要下或者喺政治領導人嘅個人喜好之下被任意解讀，宗教領袖被當權者隨意撤換，啲信徒被迫接受。
東南亞一啲國家將佛教確立為國教（例如柬埔寨），而歐洲地區好多國家就將基督教嘅某個宗派確立為國教（天主教、東正教或者新教嘅某個教派），阿拉伯國家就將伊斯蘭教（遜尼派或什葉派）確立為國教。日本喺江戶時代，規定每戶家庭都必須歸屬喺日本佛教某宗派之下，成為寺院嘅檀越，稱「寺檀制度」；帝國時期就實施「國家神道」，將神道定為國民共通嘅信仰。實際上日本政府嘅呢兩次行為，相當於訂定佛教同埋神道為國教。
喺宗教改革及啟蒙運動後，現代嘅世俗國家多實行政教分離，官方宗教唔再支配政府。喺宗教自由嘅保障同世界人權宣言下，做為公民權利，啲人可以根據自己嘅意願選擇宗教信仰。同樣，各種宗教都唔再受政府支配。正係出於呢個理由，基督新教提出咗政教分離嘅概念，亦都喺世界各地大力推廣。
全世界以憲法或其他法律條文規定規定佛教為國教嘅有不丹、柬埔寨等國家。以基督宗教為國教嘅有英格蘭、丹麥、冰島、希臘等國家，但保障宗教自由。規定伊斯蘭教為國教嘅有伊朗、敘利亞等多數中東阿拉伯國家及亞洲嘅馬來西亞（馬來西亞憲法保障宗教自由）。政教合一，並強制人民必須係伊斯蘭教徒嘅有沙地阿拉伯。佛教、基督宗教、伊斯蘭教都好多時被合稱為世界三大宗教。
另外，雖然強調宗教自由同政教分離，但好多國家由於深厚嘅歷史文化傳統聯繫，影響遍及大眾生活、政治等領域，如美國，以基督新教為主流歷史傳統，信奉基督宗教人口佔多數，所以基督信仰喺某啲重要傳統儀式及制度設計上仍有特殊地位；土耳其喺公立學校會推廣伊斯蘭教義，又例如以色列嘅猶太教、日本嘅神道與佛教、印度嘅印度教，雖然冇法定國教地位，但可視為一種隱性嘅國教。
國會政黨聯盟

國會政黨聯盟（簡稱國會黨，英文：Congress Party Alliance，英文所寫為CPA），係中華民國嘅政黨，2018年（中華民國107年）10月18號喺臺北市召開國會政黨聯盟全國黨員成立大會，正式成立。中央黨部位喺臺北市中正區忠孝東路二段88號4樓。國會政黨聯盟經第一屆全國黨員代表大會選出悟覺妙天禪師為黨主席，喺同年11月29號獲內政部准予備案。
民國黨喺2019年（民國108年）1月25號併入，成為中華民國憲政史上第一單政黨合併。。2020年3月31日解散。

成立宗旨
國會政黨聯盟為革新政府體制，改革開放，保障人民應有嘅自由同社會福利，積極發展各項經濟建設，締造全民富裕生活；促進政黨合作，推動兩岸和平發展，建設台灣為宗旨。
國會政黨聯盟話，執政者喺兩岸關係思考上必須拋開個人或政黨本身嘅意識形態，以謀求人民福祉同埋民意依歸作為決策最高原則，先係一個為民負責嘅政府。兩岸應該喺政治議題外有更多交流同互動，同時中國大陸都應尊重同埋接受台灣民意，一齊為兩岸和平努力。

創黨宣言
人民有權過好日子
人民過好日子是不可被剝奪的天賦人權，它不是政客的恩賜，它是政黨、政府與國家存在的唯一目的。
悟覺妙天禪師憂心台灣當前嚴峻現況，毅然創建人道主義平民政黨的「國會政黨聯盟」，號召有志人士，讓人民真正有權過好日子。
我們主張兩岸簽訂和平協議，消弭兩岸衝突風險。 我們主張「一中兩席」，堅持中華民國自由地區重獲聯合國及各項國際組織的席位。
我們主張建立國會內閣制，恢復國會的閣揆同意權，優秀立委可擔任內閣首長，降低不分區立委分配門檻，讓小黨監督大黨。
人民有權過好日子是本黨的基本主張，與此根本主張抵觸之政治經濟議題，我們將全面反對。 
本黨誓言：秉持人道主義理念，堅持平民政黨路線，以維繫兩岸和平為己任，以消弭國政混亂為目標，讓人民有權過好日子！ 
 ——— 取自國會政黨聯盟網站

政教合一
以前妙天贊助民國黨已經畀人話係政教合一，今次妙天重親自落水搞政治，政教合一嘅指控就更加犀利。
土衞四十四

土衞四十四（Hyrrokkin）係土星嘅其中一粒衞星，平均直徑約莫8公里，響2006年發現。
土衞四十九

土衞四十九（Anthe）係土星嘅其中一粒衞星，平均直徑約莫1公里，響2007年發現。
土衞四十八

土衞四十八（Surtur）係土星嘅其中一粒衞星，平均直徑約莫6公里，響2006年發現。
土衞四十六

土衞四十六（Loge）係土星嘅其中一粒衞星，平均直徑約莫6公里，響2006年發現。
土衞四十三

土衞四十三（Hati）係土星嘅其中一粒衞星，平均直徑約莫6公里，響2004年發現。
土衞四十五

土衞四十五（Kari）係土星嘅其中一粒衞星，平均直徑約莫7公里，響2006年發現。
土衞四十二

土衞四十二（Fornjot）係土星嘅其中一粒衞星，平均直徑約莫6公里，響2004年發現。
土豚科

土豚科（學名：Orycteropodidae）係管齒目（Tubulidentata）嘅唯一科，史前有幾個屬，現存得返1種，就係土豚（Orycteropus afer）。只分佈喺非洲。無蹄、有鋒利嘅爪，以動物性食物為主食。
古宇郡

古宇郡係日本北海道後志支廳嘅一個自治郡，轄下有2村。
泊村
神惠內村
古夫

古夫（粵拼：gu2 fu1，Khufu），或者胡夫，係個古埃及第四王朝嘅法老王。佢嘅統治期係由公元前2589年至公元前2566年，期間起咗古代世界七大奇蹟之一嘅胡夫金字塔。
古奈特拉省

古奈特拉省（مُحافظة الحسكة‎）係敘利亞嘅一個省，首府係古奈特拉。
古奧皮奧

古奧皮奧（粵拼：gu2 ou3 pei4 ou3，芬蘭文：Kuopio）係芬蘭北薩窩嘅首府。
古宅

《古宅》（英文：The Lingering）係2018年上畫嘅港產片，由朱茵、張繼聰、張彥博、姚童主演，涂霆駿、麥浩邦執導。套戲係恐怖片，場景主要係一座古舊嘅住宅。
古太古代

古太古代係太古宙入面第二個代，響36億年到32億年之前，即係響始太古代之後、中太古代之前。
地質時代
卡里馬塔群島

卡里馬塔群島係印尼群島，喺婆羅洲西面，由西加里曼丹管。
卡里努斯

卡里努斯（Carinus，？—285年7月）係羅馬帝國皇帝，282年到285年在位。
卡里德·阿薩德

卡里德·阿薩德（阿拉伯文：خالد الأسعد‎‎‎；1932年—2015年8月18號）係敘利亞嘅探險家，敘利亞塔德穆爾（英文：Tadmur）人。從1970年代開始，喺帕爾賣拉（英文：Palmyra）地區連續發掘咗好多古董而出名，1998年攞過一次波蘭功勞令獎（英文：Order of Merit of the Republic of Poland）。2015年3月俾伊斯蘭極端組織ISIS捉咗做人質，重喺2015年8月18號殺咗。
卡里拉斯

卡里拉斯（José Carreras，原名Josep Carreras i Coll，1946年12月5號—）係一個西班牙男高音，係同時代世界受歡迎抒情男高音之一。佢出名音色優美，句法準確。1987年佢事業最高峰期突然發現有骨癌，醫咗一年喺1988年終於好返復出，重喺同年9月喺維也納國家劇院舉行音樂會，盛況空前。
卡那卡那富族

卡那卡那富族係臺灣原住民嘅其中一個族群，主要分佈喺高雄市那瑪夏區，總人口大約二百幾人。
卡里涅納

卡里涅納（西班牙文：Cariñena）係西班牙亞拉岡薩拉戈薩省一座城，住3千人。
卡里馬塔海峽

卡里馬塔海峽係印尼一個海峽，喺婆羅洲同蘇門答臘之間，接通爪哇海同南中國海。
基輔戰鬼

「基輔戰鬼」（另稱「基輔之鬼」、「基輔幽靈」，烏克蘭語：Привид Києва，羅馬化：Pryvyd Kyyeva）係一位烏克蘭米格-29嘅飛機師王牌飛行員嘅化名，佢喺2022年2月24號俄羅斯入侵烏克蘭嘅時候射低咗六架俄羅斯嘅戰機，據烏克蘭國家安全局嘅統計，佢截至2月27號已經射低咗十架戰機。雖然佢嘅真實性一直未證實，但係對烏克蘭人抵抗俄羅斯入侵嘅士氣有好大嘅幫助。

史
喺2022年2月開始入侵烏克蘭嘅時候，網上流傳有一位烏克蘭嘅飛機師射低咗幾架俄羅斯嘅戰機。聽講佢喺入侵之後頭半個鐘打低咗六架戰機，呢六架戰機包括兩架Su-35戰機、兩架Su-25攻擊機、一架Su-27戰機同一架米格-29戰機。消息傳出咗之後提升咗唔少烏克蘭人嘅士氣，如果係真嘅話，呢一位機師將會係21世紀第一位王牌飛行員，同埋係1965年印巴戰爭之後第一個攞到一日內王牌（ace in a day）嘅機師。
喺2月27號，烏克蘭國家安全局喺Facebook證實佢打低咗十架戰機。
英國《每日郵報》2022年4月29號報導話「基輔戰鬼」係29歲烏克蘭空軍少校塔拉巴爾卡（Stepan Tarabalka），一共擊落咗至少40架俄羅斯飛機，喺2022年3月13號揸米格-29戰機嗰陣被擊落戰死，死後被追授「烏克蘭英雄」。烏克蘭武裝部隊總參謀部就澄清話「基輔戰鬼」係個集體形象，唔係塔拉巴爾卡少校，佢亦都冇40架嘅擊落數。
基輔戴拿模足球會

基輔戴拿模足球會（烏克蘭文：Футбольний клуб «Динамо» Київ）簡稱基輔戴拿模，係烏克蘭基輔嘅一間職業足球球會，喺1927年成立，依家踢緊烏克蘭超級足球聯賽‎。
基諾族

基諾族係中國其中一個少數民族，主要住喺雲南，人口2.3萬。
基輔

基輔（烏克蘭文：Київ，羅馬化：Kyiv）係烏克蘭嘅首都同最大城市，響國境嘅中北部同埋第聶伯河河邊，住咗差唔多三百萬人。基輔係全歐洲第7大城，亦係喺東歐嘅主要文化、工業、科學、同教育中心。

歷史
基輔係東歐其中最古老嘅城市，由5世紀開始已經成為咗商業中心。因為基輔係喺北歐同君士坦丁堡嘅通道之間，所以對當地嘅貿易非常重要。喺9世紀，維京人統治咗基輔，成立咗基輔羅斯，第一個斯拉夫人嘅帝國。到13世紀，基輔喺蒙古帝國入侵期間完全夷為平地，所以冇咗佢原本有嘅優勢。喺之後嘅時間，基輔分別俾立陶宛大公國同埋俄羅斯帝國管治，喺期間再一次成為咗重要嘅工商業中心。
到工業革命期間，基輔變咗更加繁榮，成為咗俄國嘅重要工業地。到1918年，經過俄國嘅二月革命同十月革命之後，烏克蘭人民共和國宣佈獨立，基輔跟住做咗呢個國家嘅首都。到布爾什維克喺1921年贏咗俄國內戰之後，基輔入咗做蘇聯嘅烏克蘭加盟國。
喺二次大戰期間，個城市再一次變咗做爛地。不過基輔喺戰後好快由起返，係蘇聯當時嘅第三大城，只係排喺莫斯科同聖彼得堡後面。
喺1991年蘇聯解體之後，烏克蘭正式成為獨立國家，基輔繼續做佢嘅首都。因為好多原本住喺其他地方嘅烏克蘭人都移民去基輔，所以人口曾經升過唔少。自從獨立以嚟，烏克蘭一直都擁護西方國家嘅市場經濟同議會共和制，所以令基輔更加富貴。隨住工廠搬去其他地方，雖然基輔嘅工業一直都跌，但係個城市又發展咗金融，帶嚟咗唔少新嘅投資。

政治
基輔作為國家嘅首都，係屬於特別城，喺行政上等同一個省。烏克蘭全國只係得兩個特別城，而另外嗰個就係塞凡堡。喺基輔嘅省長係由總統委任，而市長就係民選嘅職位。

取態
因為基輔喺烏克蘭嘅位置非常嘅重要，加上係國家其中互聯網嘅網絡最完整嘅地方，所以基輔係全國最親西方嘅地方，一般喺政治上都支持同歐盟扯上密切嘅關係。根據一份喺2014年做嘅調查，當問到“烏克蘭應唔應該同俄羅斯合并成為一個國家？”嘅時候，基輔市民嘅支持率只係5.3%，相對於全國嘅12.5%。

政區
基輔嘅十個行政區
因為基輔個城市都好大，所以每一個區都有自己嘅民選議會嚟管理地區性嘅議題。
基輔最早嘅政區係由1810年開始，當時個城市分咗做4區。到1833年，尼古拉一世下令基輔分做6區，後尾再加到10個區。喺1917年，布爾什維克曾經將個城市分做8個區。
喺蘇聯時期，基輔因為不斷增長，所以區嘅數目越嚟越多，而啲區名一般都係用蘇聯共產黨嘅主要阿頭嚟改名。到2001年，基輔嘅區由14個減到10個，一直都依家。喺2006年，當時嘅基輔市長本來打算將基輔嘅區由10個再減到落7個，但係最終冇落實到。
總統行政大樓
烏克蘭内閣
烏克蘭外交部
基路拔羅蘭

基路拔羅蘭（英文：Gilbert Roland，1905年12月11號—1994年5月15號）係一個嚟自美國嘅男演員。
周卓琳

周卓琳，香港親中派政治人，香港再出發大聯盟發起人之一。
周吉佩

周吉佩（英文：Albert Chau，1986年10月8號—），係個香港男歌手，2008年出道。佢2022年參加無綫電視歌唱比賽《中年好聲音》攞到冠軍。
周可茵

周可茵（粵拼：zau1 ho2 jan1，英文：Chow Ho Yan Yomi，1995年12月27號—）係香港無綫電視嘅新聞從業員，2018年7月加入無綫電視。

簡歷
周可茵喺香港樹仁大學新聞與傳播學系畢業，2017年加入now新聞任職，同年12月加入亞洲電視做財經節目主持，2018年6月辭工，同年7月過檔無綫電視，做無綫新聞台主播。
2020年1月開始擔任《香港早晨》主播同主持翡翠台天氣報告。
周口店

周口店係中國北京西南房山嘅一個鎮，入面嘅龍骨山有發現北京人嘅遺址。
周口店北京人遺址

周口店北京人遺址（粵音：zau1 hau2 dim3 bak1 ging1 jan4 wai4 zi2）係喺中國北京嘅一個名勝古蹟。舊陣時呢度發現咗好多北京猿人嘅化石，亦因為噉呢笪地方喺1987年畀聯合國教科文組織列入世界遺產。
堅江

堅江（越南文：Kiên Giang）或者建江，係越南一省，省會迪石，人口大約160萬。
堅道

堅道（通常讀堅島；英文：Caine Road）係香港一條馬路，喺香港島半山區，橫過中環南面半山腰。
堅道東面連接上亞厘畢道、亞畢諾道同埋己連拿利交界香港動植物公園，西面連接般咸道、醫院道同埋西摩道交界合一堂。中環至半山自動扶梯系統路經堅道。

名
堅道來自官員名，佢就係堅（William Caine），係香港開埠最重要官員，由裁判官到經歴司，有如副總督。當時佢亦住喺呢度。堅道對下，亦有域多利監獄。
堅離地

《堅離地》（Outside In）係香港電視娛樂製作嘅遊埠節目，總共有20集。頭18集喺2018年11月19號到12月12號逢禮拜一到五22:30-23:00喺ViuTV播，第19集喺12月13號22:30-23:30播，由陳嘉倩、陳成軍、張振華、林慧韡（達哥）、杜小喬、林曉峰同李澄（西瓜）主持。節目主持會去到北韓、日本、杜拜等等地方，體驗好奢華嘅生活
堆疊為本嘅編程語言

堆疊為本嘅編程語言（英文：stack-based programming languages）係指一啲以系統堆疊為中心嘅語言，一個常用嘅例子係 PostScript。

PostScript
PostScript 實際上有極少嘅語法，基本上淨係夠個直譯器認得出數字、字串、名、特別符號等等嘅 token（台譯 ｢符記｣）。望落好似語法嘅嘢其實都係算子操控系統堆疊嘅結果。以下係一啲例子：
堆積樹

堆積樹（粵拼：deoi1 zik1 syu6；英文：heap）係種建基於樹嘅數據結構，係完整（complete）嘅－除咗最尾嗰層之外，層層都滿嗮，而且最尾嗰層啲節點冚唪唥都係有咁左得咁左。
堆積樹可以分兩種：
Max 堆積樹：睇根節點個數，是但攞個子節點睇，個子節點嘅數都細過根節點嘅；而且呢點對所有 subtree 嚟講都一樣。
Min 堆積樹：睇根節點個數，是但攞個子節點睇，個子節點嘅數都大過根節點嘅；而且呢點對所有 subtree 嚟講都一樣。
堅離地愛堅離地

《堅離地愛堅離地》（英文：The Offliners）係香港無綫電視製作嘅時裝電視劇，由張振朗、龔嘉欣、黃心穎、陳智燊同劉佩玥領銜主演，監製吳冠宇。故仔用創新科技行業做背景。
套劇2017年12月拍好後，長期都未排期播映，到2019年4月頭本嚟有傳安排喺同年5月播出，但喺同月中發生涉及女主角黃心穎嘅安心偷食事件，結果暫時抽起唔播，之後2019年11月18號喺海外嘅無綫翡翠台（唔包括香港，香港呢個時段係播中國大陸古裝劇鳳弈）以及馬來西亞嘅翡翠台首播。
香港翡翠台喺2020年12月28號開始播。
堆疊

堆疊嘅示意圖；「push」係指將數據擺入個堆疊嗰度，「pop」就係指攞走份數據。
堆疊（stack）係一種數據結構，淨係俾包含數據由其中一端離開，即係跟後入先出（last-in-first-out，LIFO）嘅原則行事。
印度總理

印度總理係印度嘅政府首腦，由印度總統任命，多數都由執政黨嘅阿頭去做。
當今印度總理係莫迪，2014年上任。
印度語言

印度語言相當多，有官方地位嘅有23個（包括英文）。根據2001年統計，印度總共有122種主要語言同1599種其他語言。用語系去睇，多數印度語言都係印度-雅利安語支同南印語系。
印度象棋

印度象棋（音譯：恰圖蘭卡），係古印度嘅棋，喺6世紀嘅笈多王朝就已經出現，之後傳到世界各地，發展出唔同類型嘅象棋類遊戲。
印度象

印度象（英文：Indian Elephant），常畀人統一叫做亞洲象，係亞洲象嘅亞種之一。印度象只分佈響印度。而亞洲象其他亞種分佈響泰國、越南、斯里蘭卡、中國等地。

習性
住響森林同灌木叢，通常一個地方唔會逗留咁耐。
印度賤民

）。「Dalit」呢個詞可以追溯到梵文，字面意思係地面、畀人控制住噉解。包括旃陀羅、穆薩哈爾、恰馬爾等族群，喺印度都畀人嗌做賤民。
印度航空

印度航空（Air India）係印度一間航空公司。
印度跳蟻

兩隻印度跳蟻喺度打交。


種
印度跳蟻 H. saltator
印度跳蟻（英文：Indian jumping ant；學名：Harpegnathos saltator）係一種分佈喺印度多地嘅蟻物種。
佢哋眼大、有長嘅下顎、能夠一跳跳成幾 in 咁遠嘅距離（啲工蟻身體多數得嗰 0.55 in 左右咁長）。通常會喺朝頭早出沒獵食。

社會結構
睇埋：真社會性
印度跳蟻同第啲蟻物種一樣，有真社會性（eusociality），一竇蟻啲乸分做
蟻后：有生殖能力嘅，正路每個竇得一隻；
工蟻：冇生殖能力、負責係噉做嘢（包括覓食）養起啲蟻公同蟻后；
喺一般嘅蟻物種當中，蟻后同工蟻之間條界線係定死咗嘅：一旦一個竇嘅蟻后死咗，個竇就會失去產生新工蟻嘅能力－工蟻唔會有能力話變做新蟻后；最後等到啲工蟻老死嗮，個竇就會冇能力維持自己存在而崩潰。
印度跳蟻同一般嘅蟻好唔同：喺一竇印度跳蟻當中，如果個竇嘅蟻后死咗，工蟻有機會成為新嘅蟻后；當一隻工蟻成為蟻后嗰陣，佢嘅卵巢會開始活躍，同時個腦部嘅容量會縮細大約 20%，令到佢變成淨係集中精神生蛋唔做嘢；研究仲發現，成為咗蟻后嘅工蟻，有可能會喺將來喪失蟻后地位，而且隻蟻跟住仲會變返原本噉嘅樣－佢嘅卵巢會縮細返，同時佢個腦會變大返；喺成個過程當中，隻蟻個腦縮細 20% 跟住又變返做原來大細，被指係動物界當中神經可塑性（指個腦重新組織嘅過程）最極端嘅例子之一。
地球優先

地球優先(Earth First!)係一個環境保護運動組織。1979年喺美國成立，關注同解決地球環境問題為目標。
地球一個鐘

地球一個鐘（粵拼：dei6 kau4 jat1 go3 zung1；英文：EARTH HOUR）係一個全球性嘅節能活動。佢提倡喺每年3月嘅最後一個星期六當地時間20:30，屋企同商界啲人閂嗮唔用嘅燈同嘥電嘅產品一個鐘。主辦方希望借呢個活動嚟搞電源管理同節約能源，叫啲人以實際行動嚟對付全球變暖嘅意識。

由來
喺2004年，有科學研究話地球嘅一系列環保問題，喺澳洲，WWF組織就同李奧賓力廣告公司傾咗吓吸引澳洲同氣候改變有關嘅意見嘅問題。而呢個問題喺2006年，就好大尺度噉話到閂嘢同發展嘅問題。而澳洲WWF組織就將呢項協議向嗰時悉尼嘅市長——吉羅華穆雅（英文：Clover Moore）提出並得到佢贊同。
2007年3月31號悉尼當地時間19:30（UTC+10），地球一個鐘正式開始喺悉尼搞。2007年10月18號，美國三藩市喺當地19:30（UTC-7）就借鑒咗悉尼，搞咗晚黑熄燈一個鐘嘅活動由於呢項活動喺嗰年10月份可以成功舉辦，主辦發就打算喺2008年3月份開始，每年嘅3月最後一個星期六集中嚟搞地球一個鐘嘅活動。
地球位置

地球位置（英文：location of Earth）係指人類對「地球位於宇宙嘅邊個位置」嘅理解。
廿一世紀初嘅宇宙學一般認為，宇宙係冇邊界同中心嘅，所以冇對照點嚟話地球「喺宇宙嘅邊個位」。
地球停轉日

《地球停轉日》（英文：The Day the Earth Stood Still）係一部2008年嘅美國科幻電影，由史葛迪歷克遜執導，鬆散重拍1951年同名電影。劇本就根據1940年Harry Bates寫嘅經典科幻短篇小說《Farewell to the Master》同埋Edmund H. North喺1951年嘅劇本改編而成。
主演係奇洛李維斯，飾演外星人Klaatu。
地球儀

地球儀係一個地球嘅模型，用嚟研究，教授地理用。
右區

右區（粵拼：jau6 saak3；烏克蘭文：Пра́вий се́ктор；英文：Right Sector）係一個極右嘅烏克蘭政治組織，既係準軍事團體，亦都係一個政黨。右區發揮到決定性作用喺Euromaidan期間喺戥警察發生嘅暴力衝突當中，因此佔有好大份量喺場行動嘅成功上。
呢篇右區係政治類嘅楔位文章，未完成；麻煩你幫手加下料，充實佢。
叶音

叶音，又寫做協音，亦都叫啱音，係有啲聲調語言塡詞時嘅技巧，塡詞人要令歌詞嘅聲調走向同旋律嘅音高起伏一致。如果一種語言，聲調變化有較多，例如粵語，噉唔叶音（即係拗音，亦稱倒字）嘅歌詞容易令聽嘅人冇辦法正確辨識詞義。協音嘅概念同填寫古詩詞所要求嘅平仄相符，或者粵曲填詞所講求嘅啱合尺相類似，不過「叶音」一詞指嘅係現代音樂嘅填詞合樂技巧。絕大多數粵語歌詞都係叶音嘅。

粵語塡詞嘅叶音
粵語廣州話擁有九聲六調（六種聲調輪廓），不過有啲聲調嘅高低有相似嘅地方，喺叶音的角度嚟講，六調可以構成嘅音級，有「高、亢、下、沉」（最高、中、低、最低）呢四種，係一個完整嘅四級音階。表列如下：
標示類似音階有幾種方法，如果由低至高排列（即係上表嘅「沉下亢高」次序），包括有：「零（〇）、二、四、三」、「零、六、五、一」 、「藍、綠、翠、(紫)青」等。當中以「〇、二、四、三」最普遍，寫起嚟亦都比較簡單易寫。
粵語嘅叶音，唔係硬性講求呢粒音係do或者so就一定要對應邊個音級嘅字，而係視乎呢粒音同隔籬嗰粒音之間嘅走向關係（向高發展定向低發展）同埋差幾遠（以音程計）。粵語相鄰字音的音程關係，見下表：
此外，仲有啲彈性協音技巧，例如：
微調法：令兩個相鄰嘅同音高字（尤其是陰平和陽平聲字）音高略有變化。
彈性配合三原則：字音音高必須同旋律走向一致；高音區塡高音字，低音區塡低音字；樂句尾嘅長音必須塡準。
一逗一宇宙：音樂旋律因爲樂逗或者樂句斷開之後，重新安排字音音高嘅叶音。
二度三度多游移與模進原理：二度、三度音程，唔理大小，因爲佢嘅游移性質，可以做一些表外嘅寬容叶音。
大跳出錯覺：以好細嘅字音音高距離，配以四度及以上嘅跳進音程。
陰上聲嘅協音技巧：在「四」音級和「三」音級之間增加「九」音級。

官話
官話（包括普通話、國語）雖然係聲調語言，有「陰平、陽平、上聲、去聲」呢四種聲調，但係喺叶音角度，官話只有兩種音級。因爲陰平（以五度標記法標記嘅聲調值係55）、陽平（聲調值35）、去聲（聲調值51）嘅共通點，在於聲調值最高時一樣係5，所以佢哋都屬於同一個「高音」音級。換言之，官話只有「高」同「低」兩級，唔夠支持旋律嘅多種高低變化，構成唔到多層嘅完整音階。講究嘅塡詞人亦只可以盡量配級旋律嘅高同低嚟塡，而今日嘅普通話或國語歌曲，大家都普遍接受唔會字字啱音。

日語
日語係高低重音語言，唔係聲調語言，雖然有「重音」，不過淨係憑「高」同「低」兩種音調，唔足以支持旋律嘅多種高低變化，所以塡詞時都唔使叶音。

非聲調語言
所有唔係聲調語言嘅話，例如英語，本身就冇聲調嘅分別，所以唔使叶音。
右

右，相對方位之一，左嘅相反。若人企正，面南，右就喺西便。右亦係西嘅代表，山右就山西，江右就係江西。
科學上有時有相對方位，如右旋，右手法則等。

文
英文右叫做right。
右玉

右玉係中國山西朔州一個縣，總面積1965平方公里，人口11萬。
右近德太郎

右近德太郎（1913年9月23號—1944年3月）係大日本帝國足球員，司職後衞，曾經喺1934～1940年間爲日本足球代表隊出場5次，喺國家隊唯一入波係喺1936年夏季奧林匹克運動會贏瑞典嗰一場。
1942年第二次世界大戰期間，右近德太郎被徵召入陸軍，有指佢1944年3月喺布干維爾島戰死。
右派

右派，又叫右翼，係政治用字，「左派」嘅相反。該詞初現時，用嚟稱呼主張保守主義、奉行愛國主義，依照本土主義守護傳統同宗教、市場經濟嘅人。
呢篇右派係政治類嘅楔位文章，未完成；麻煩你幫手加下料，充實佢。
右手規則

喺數學同物理學上，右手規則（right-hand rule）係一種用嚟記住叉積方向嘅記憶法。即係話用一隻右手，姆指、食指同中指彼此之間成直角，中指同食指表示兩個向量，姆指指住嗰個方向就會係嗰兩個向量嘅叉積嘅方向。
右江

右江係中國廣西百色一區，面積3713平方公里，人口34萬。
史高比耶

史高比耶（馬其頓文：Скопје）係北馬其頓首都兼最大城，人口超過50萬。
大喬

大喬係喬公個女（喺《三國演義》裏面係喬玄個女），小喬嘅家姐，孫策老婆。由孫策個仔年齡推斷，大喬應該唔係孫策元配，由大喬阿爸被尊稱為「橋公」推斷，有可能係繼室。
大嘥鬼

大嘥鬼（Big Waster）係香港政府環境保護署為宣傳「惜食香港」運動虛構嘅一個角色，以「眼闊肚窄」嘅形象喚醒香港人珍惜嘢食，少啲嘥嘢。呢個角色2013年推出。
大唐雙龍傳

《大唐雙龍傳》（Twin of Brothers）係香港電視廣播有限公司古裝劇集，由林峯、吳卓羲、楊怡、唐寧、胡定欣、李倩、阮德鏘、伍詠薇、李子雄、翁虹主演，監製莊偉建。呢套劇喺2004年7月19號首播，一共42集。
大喜屋

大喜屋（Daikiya），係香港嘅日本菜餐飲集團，專做食嘢放題，旗下有多個品牌。2019年佢原本準備響港交所上市，但最後褪軑。
大喜過望

大喜過望係一個成語，意思係因為結果好過預期，所以開心。

典故
大漢嗰陣，有個官叫做英布。有一日，英布嚟見漢高祖劉邦。劉邦重係喺被逗一面未起身，見唔到佢。英布因為咁，就以為劉邦唔重視佢，個人好灰。跟住，英布行去佢間劉邦賜畀佢間屋。英布見到佢超靚，比佢預期靚好多，就好開心嘞。
大啡菇

大啡菇（英文：Portobello mushroom）係種食得嘅菇，啡色大大隻，最常見煮法係鋪芝士同其他餡上面頭原隻焗熟。
大唐三藏取經詩話

《大唐三藏取經詩話》，又叫做《大唐三藏法師取經記》係明朝嘅話本，邊個係作者已經唔清楚，大多數人都認為佢係宋朝寫嘅，不過魯迅認為作者可能係元朝人。全部話本有三卷十七段，係講一隻馬騮精行者幫唐三藏（唐玄奘）取經嘅古仔，呢套話本無豬八戒呢個角色，但係就沙僧嘅原型，叫做深沙神，係明朝小說《西遊記》嘅主要故事來源。喺呢套話本之前，描寫唐僧取經嘅故事，唐僧都係做主角，而呢套話本就用馬騮精猴行者（孫悟空嘅原型）做主角。
不過，《大唐三藏取經詩話》呢套話本喺中國原本已經失傳，喺好近期先至喺日本重新俾人發現，傳返中國。
夏令時間

夏令時間係種刻意改動時間嘅制度，響夏天將時間撥快一個鐘頭，令人早啲起身，唔好浪費日頭嘅太陽光，慳返晚黑開燈嘅電。

香港學校
呢節可能內容偏頗，或者地方色彩太濃。掛模者要喺討論頁講明邊度有唔中立嘅地方。編輯者郁手之前不妨打開討論頁睇睇。
由於香港夏天下晝比較熱，有啲全日制學校喺夏天會有夏令時間，會比正常返學時間短，只需要返半日學，或者早大約接近一個鐘頭就可以放學。
2020年香港受武漢肺炎影響，教育局規定面授課堂只可以上半日，有啲學校會用夏令時間表嚟上堂[未記出處或冇根據]。
夏侯惇

夏侯惇（—220年6月13號），字元讓，係東漢末年到三國初年政治人物，曹魏曹操麾下嘅大將軍，曹操過身幾個月後跟住病死。佢係夏侯淵個族兄。
夏侯淵

夏侯淵（—219年），字妙才，係東漢末年曹操麾下將領，最後畀劉備將領黃忠殺死。佢係夏侯惇個堂細佬。
夏侯霸

夏侯霸（粵拼：haa6 hau4 baa3；約186年前─256年至259年間），字仲權，三國時期魏國嘅武將，後尾投降蜀漢。佢係魏國將軍夏侯淵嘅二仔，佢亞媽係曹操老婆嘅細妹。司馬懿發動高平陵之變後，夏侯霸投靠蜀漢，官至車騎將軍。佢曾經跟隨蜀將姜維北伐，死後仲被蜀漢追諡，但諡號失考。

曹魏時期
夏侯霸係魏將夏侯淵嘅仔，佢亞爸喺定軍山之戰戰死，佢因此好憎蜀漢。。黃初年間（220年至226年），夏侯霸喺曹魏官至偏將軍，封關內侯。230年，曹真行子午谷攻打蜀漢，以夏侯霸為先鋒。夏侯霸喺興勢俾蜀軍圍攻，佢親自上埸，直到援軍嚟到救佢。239年，魏明帝曹叡託孤曹爽同埋司馬懿，曹爽重用夏侯霸，夏侯霸被任命為討蜀護軍、右將軍，進封博昌亭侯。247年，魏國嘅隴西、南安、金城、西平等地嘅羌族阿頭餓何、燒戈、伐同、蛾遮塞等人作反。佢哋嘅作反引嚟咗蜀將姜維嘅北伐，涼州胡人阿頭治無戴亦都支持叛變。夏侯霸嗰時喺為翅屯兵，雍州刺史、前將軍郭淮認為姜維一定會攻打夏侯霸，於是佢先到渢中，跟住南下，去支援夏侯霸先。姜維帶兵攻打為翅嘅夏侯霸部隊，佢見到郭淮軍走嚟支援夏侯霸，於是選擇咗撤退。

投奔蜀漢
司馬懿發動高平陵之變將曹爽殺咗，之後仲迫害曹氏同埋夏侯氏嘅族人。夏侯霸好驚被清算，加上佢原嚟嘅阿頭，侄仔夏侯玄被調離，佢又同新嘅阿頭郭淮唔啱，於是佢諗往走去蜀國避難。夏侯霸係陰平走失，並且食晒啲嘢食，蜀國派人迎接佢。夏侯霸嘅堂妹係張飛嘅老婆，佢哋個女畀後主劉禪聚咗做皇后。因為呢層關係，劉禪對夏侯霸好好。之後夏侯霸喺蜀漢官至車騎將軍，仲曾經參加姜維嘅北伐。《三國志》等史書喺255年嗰時仲有夏侯霸嘅事跡，但之後張翼同廖化喺259年分別擔任左右車騎將軍，可見夏侯霸應該喺259年之前去世。
夏令營

夏令營（英文：Summer camp）係一種喺夏季暑假嘅時候舉辦，為細路或青少年而設，具有教育性同娛樂性嘅團體生活訓練活動，通常係日營或宿營。種類多元化，例如有體育、語言、藝術、音樂等訓練活動，參加者可以從活動中寓學習於娛樂，具有一定嘅教育意義。學校、社區中心或教會等都會舉辦唔同類型嘅夏令營。
夏侯氏

夏侯係唐人姓氏，喺《百家姓》裏頭排第413位。

名人
夏侯嬰：西漢開國功臣
夏侯霸：三國時期名將
呢篇夏侯氏係同姓氏有關嘅楔位文章，重未寫完嘅。麻煩你幫手充實佢。
夏侯落楓

夏侯落楓（粵拼：haa6 hau4 lok6 fung1；簡化字：夏侯落枫），原名曹旭鵬（cou4 juk1 paang4；簡化字：曹旭鹏），亦名曹雲圖（cou4 wan4 tou4；簡化字：曹云图），係中國大陸嘅配音員，北斗企鵝工作室所屬。

配音嘅作品
呢個表唔完整，歡迎加料。
史浩克零四足球會

史浩克零四足球會（德文：Fußball-Club Gelsenkirchen-Schalke 04）簡稱史浩克零四，係德國蓋爾森基興嘅一間職業足球球會，喺1904年成立，依家踢緊德國乙組足球聯賽‎。
史特津定律

1957 年 9 月科幻雜誌《歷險科幻》嘅封面；史特津就係喺呢本嘢度發表佢嗰條「定律」嘅。
史特津定律（粵音：si2 dak6 zeon1 ding6 leot6）係由廿世紀美國作家西奧多·史特津提出嘅一句諺語。佢個諗頭係講緊以下呢一條有關創作嘅「定律」——「是但攞一個類型嘅創作品，呢個類型入面 90% 嘅作品都係垃圾。」
意思即係話：
「90% 嘅科幻作品都係垃圾。」
「90% 嘅搖滾樂作品都係垃圾。」
「90% 嘅同人小說作品都係垃圾。」
... 如此類推。
史璧加

史璧加（Hans-Jörg Seeberger，1943年—2007年10月19號）係聯洲國際創辦人兼公司主席。2007年，聯洲國際因為發現問題帳款「爆煲」，陷入財政困難，冇耐史璧加就喺西班牙死咗。
史特羅斯納

歐弗利多·史特羅斯納（西班牙文：Alfredo Stroessner，1912年11月3號—2006年8月16號）係巴拉圭軍人同政治人，1954年至1989年間出任巴拉圭總統。
1989年佢喺政變被推翻後流亡巴西。2006年8月16號，史特羅斯納死喺巴西巴西利亞，享年93。
維基同享有多媒體嘅嘢：Alfredo Stroessner
史特加體育會

史特加體育會（英文：VfB Stuttgart），係德國斯圖加特嘅一間職業足球球會，依家踢緊德國甲組足球聯賽‎。
史特拉波

史特拉波（希臘文 ：Στράβων，前64年–23年），係公元前1世紀嘅古希臘史學家、地理學家，喺而家土耳其嘅阿馬西亞度出世（嗰陣屬於羅馬帝國），出名作品有《地理學》17卷。
史特拉福

史特拉福（英文：Stratford-upon-Avon）係英國英倫和域郡一座城，人口3萬。
史神星

史神星（Klio），即係小行星84，係太陽系小行星帶嘅一粒小行星，喺1865年8月25號發現。
大岩剛

大岩剛（1972年6月23號—）係日本足球員，司職後衞，曾經喺2000年爲日本足球代表隊出場3次。
吉馴空矢

吉馴空矢（2001年6月7號—）係日本足球員，打中場位置，效力大阪櫻花。
吉隆坡機場快線

吉隆坡機場快線（馬來話：KLIA Ekspres）係馬來西亞巴生谷第六條列車綫路，連接吉隆坡中央車站同吉隆坡國際機場嘅機場鐵路。
吉隆坡機場鐵路有兩種列車營運模式，第一種係由機場直達中央車站，全程運行時間大約28分鐘，繁忙時段每15分鐘一班；第二種係中途會停靠各站嘅機場支線，全程運行時間大約37分鐘，繁忙時段每20分鐘一班。呢條路線屬於陸路公共交通委員會（SPAD）大吉隆坡/巴生谷綜合運輸系統。

服務
吉隆坡中央車站可以為乘搭馬來西亞航空、國泰航空、汶萊皇家航空、阿聯酋航空、阿提哈德航空旅客提供市區預辦登機服務同行李託運服務。
（飛機起飛前唔少於兩個鐘到車站內嘅航空公司櫃檯辦領登機證同付運行李，然後搭機場快線至機場並直接辦領離境手續同登機）

營運
吉隆坡中央車站至吉隆坡國際機場距離大約57公里，行車時間大約係28分鐘，繁忙時段列車間距係15分鐘；非繁忙時段20分鐘一班車。
以下都係由吉隆坡中央車站出發：
行程時間：28分鐘
首班火車：朝早 5點
最後一班：夜晚 12點30半
繁忙時段：0500-0900 同 1600-2200
非繁忙時段：0900-1600 同 2200-0000

服務延長
為配合第二國際機場（Klia2）開通，機場快線喺2013年5月1號延長2.14公里，由吉隆坡國際機場延長去Klia2。
吉隆坡機場支線

吉隆坡機場支線（英文：KLIA Transit）係巴生谷第7條列車綫路，連接吉隆坡中央車站同吉隆坡國際機場嘅機場通勤鐵路。呢條鐵路由吉隆坡機場快鐵有限公司（英文：Express Rail Link）（ERL）營運嘅其中一條鐵路 (另一條係吉隆坡機場快鐵（KLIA Ekspres）)。
呢條路線屬於陸路公共交通委員會（SPAD）嘅大吉隆坡/巴生谷綜合運輸系統。

車站
將來可能喺馬來西亞城同龍溪增設車站。

票價
機場鐵路嘅免觸碰智能卡
票價取決於路綫類型同行程距離。雖然吉隆坡機場快綫同吉隆坡機場支綫票價一樣，但係呢兩條路線嘅車飛唔可以交叉使用。老人家同残疾人士可享有30％折扣（淨係適用於馬來西亞公民）。兩歲以下細路唔需要買飛。
經常使用機場鐵路服務可以購買每星期或者每月通行証——吉隆坡機場支綫旅遊卡以享有特定折扣。
吉隆坡獨立廣場

獨立廣場（馬來話：Dataran Merdeka）喺馬來西亞吉隆坡蘇丹阿都沙末大廈對面，廣場面積大約8.2公傾。
佢原名係雪蘭莪俱樂部草場（Selangor Club Padang），係板球場地。
1957年8月30號午夜，馬來西亞結束英國殖民地統治，英國國旗喺呢度降下，馬來西亞國旗首次升起。廣場南端有一個95米高嘅旗杆，係世界上最高嘅旗杆之一。之後，每年8月31號馬來西亞國慶日遊行喺呢度舉行。
獨立廣場附近街景